Arutelu:Vanausulised - Vikipeedia, vaba entsüklopeedia

# Arutelu:Vanausulised

### Allikas: Vikipeedia

See on eksitav. Siin on jutt võgidest, aga pealkiri on "vanausulised". Andres 19:07, 31 Jan 2005 (UTC)

Panin siia algatuseks ühe pikema jutu, mis vajab kõvasti kontrollimist ja toimetamist, kindlasti on nii tõlke- kui sisulisi vigu ja kahtlasi kohti 62.65.236.146 5. september 2005, kell 20.10 (UTC)

Sa oled siin suure töö teinud. Andres 6. september 2005, kell 04.02 (UTC)

Nikon oli enesekindel ja isegi kõrk isik

  See ei tundu neutraalsena. Andres 6. september 2005, kell 03.57 (UTC)

tagandas ülemääraste võimuambitsioonidega Nikoni

  Seda tuleks kuidagi selgitada. Andres 6. september 2005, kell 04.02 (UTC)

Kuidas soodustab kasinus tööstuse arendamist? Mida on kasinuse all üldse mõeldud? Andres 6. september 2005, kell 04.04 (UTC)

Kasutavad vana kirikuslaavikeelset pühakirja ja lauluraamatut

  Siit jääb mulje, nagu uueusulistel oleks mingis muus keeles pühakiri. (Tegelikult on olemas küll ja mõnes kirikus seda kasutatakse.) Mida on mõeldud lauluraamatu all? Andres 6. september 2005, kell 04.16 (UTC)

Lastele valitakse nimed kirikukalendrist

  Mõeldud on vist seda, et valitakse nimi ristimispäeva kohalt kalendris. Ka õigeusus kasutatakse alati pühakute nimesid. Andres 6. september 2005, kell 04.19 (UTC)

Suurim püha on ülemtõusmispüha, mis kestab kolm päeva. Sellele eelneb seitsmenädalane suur paast, mil piima ja liha ei sööda. Jõuludele eelneb kuuenädalane paast. Peale selle paastuvad ranged usklikud aastaringselt kolmapäeviti ja reedeti

  Kõik see kehtib ka õigeusu kirikus. Õigeusu kirikus ei sööda suure paastu ajal ka muna ega kala, vaevalt vanausulisedki seda teevad. Paastusid on ka õigeusu kirikus rohkem. Kolmapäev ja reede ei ole paastupäevad ülestõusmispühale järgneval nädalal. Andres 6. september 2005, kell 04.23 (UTC)

Suitsetamist peetakse patuks

  See on nii ka õigeusus ning mujalgi kristluses, sest suitsetamine on oma tervise teadlik kahjustamine. Andres 6. september 2005, kell 04.25 (UTC)

Vilja kandis ka ateistlik kasvatus koolides

  Seda ei saa kontrollida. Andres 6. september 2005, kell 04.28 (UTC)

Mungad Pavel ja Alimpii läksid Austriasse ja esitasid avalduse sooviga lubada neil omada piiskoppi.

  Jäi segaseks, kellele nad avalduse esitasid? Tiina357 6. oktoober 2006, kell 20:24 (UTC)
    Kui kaasata ka teisi allikaid ja artiklit täiendada ning sisu kontrollida, siis peaks asjas selgust saama. eesti keeles peaks asjast olema lähemalt kirjutatud Nikolai Nikolski raamatus "Vene kiriku ajalugu", aga see allikas ei pruugi olla kõiges usaldatav. Andres 7. oktoober 2006, kell 06:24 (UTC)
  Üks huvitav detail veel: ehk saaks tõlkida usutunnistuse ja sellest väljajäetud sõna eesti keelde? Tiina357 6. oktoober 2006, kell 23:48 (UTC)

  Millist usutunnistust ja millist väljajäetud sõna Sa mõtled? Andres 7. oktoober 2006, kell 06:19 (UTC)
    Mõtlen lauset 'Usutunnistuses "И в Духа Святаго Господа Истиннаго и Животворящаго" jäeti välja sõna "Истиннаго".' Kuna vene keelt piisavalt ei oska, ei saa kahjuks aru aga tahaks saada. Tiina357 7. oktoober 2006, kell 12:28 (UTC)

      See on nähtavasti Nikaia usutunnistusest. Sellel on mitu tõlget. Luiteri kirikus on praegu nii: "Meie usume Pühasse Vaimusse, Issandasse ja Elavakstegijasse". Selle järgi võttes oleks esimene variant "Ja Pühasse Vaimusse, Tõelisse Issandasse ja Elavakstegijasse" ning teises variandis on sõna "Tõeliseks" ära jäetud. Kui ma ei eksi, siis õigeusulised ütlevad "Elavakstegijasse" asemel "Eluandjasse" ja katoliku missas on "kes elu annab". Andres 7. oktoober 2006, kell 19:53 (UTC)

        Ehk võiks selle ka artiklisse panna? See on loetelus, kus on nimetatud reformiga tehtud uuendused. Tiina357 7. oktoober 2006, kell 20:06 (UTC)

          Jah. Andres 7. oktoober 2006, kell 22:08 (UTC)

Välja otsitud andmebaasist "http://et.wikipedia.org../../../v/a/n/Arutelu%7EVanausulised_4ea6.html"

##### Views

- Artikkel
- Arutelu
- Viimane redaktsioon

##### Otsi